ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
CSIR நிறுவன தின கொண்டாட்டங்கள்
மத்திய அரசின் அறிவியல் மற்றும் தொழில்நுட்ப அமைச்சகத்தின் கீழ் இயங்கும் தன்னாட்சி அமைப்பான புது தில்லியில் உள்ள அறிவியல் மற்றும் தொழில்நுட்ப ஆராய்ச்சி கழகத்தின் , நிறுவன தினம், சென்னையிலுள்ள கட்டுமான பொறியியல் ஆராய்ச்சி மையமும் ) மற்றும் CSIR மெட்ராஸ் காம்ப்ளக்ஸ் ஆகியவற்றால், தரமணியில் உள்ள சி.எஸ்.ஆர்.ஏ. வளாகத்தில், 2023 ஆம் ஆண்டு செப்டம்பர் 26 ஆம் தேதி பெரும் உற்சாகத்துடன் கொண்டாடப்பட்டது.
CSIR நிறுவன தினத்தினை முன்னிட்டு சி எஸ் ஐ ஆர் – கட்டுமான பொறியியல் ஆராய்ச்சி மையம் மற்றும் சி எஸ் ஐ ஆர் சென்னை வளாகத்தில் உள்ள CSIR-CECRI, CSIR-CEERI, CSIR-CSIO, CSIR-NEERI மற்றும் CSIR-NML ஆகிய அனைத்து ஆய்வகங்களும், சென்னை திரிசூலதில் அமைந்துள்ள கோபுர வடிவ கட்டுமானங்களின் சோதனை மற்றும் அராய்ச்சி நிலையமும் பார்வையாளர் தினம் மற்றும் அறிவியலை பொதுமக்களிடம் சென்றடைய செய்யும் தினம் அனுசரிக்கப்பட்டன.
CSIR வளாகத்தில் உள்ள அனைத்து ஆய்வகங்களும் மற்றும் TTRSம் பொது மக்களுக்கு காலை 9.30 முதல் பிற்பகல் 3:00 மணி வரை திறந்திருந்து பார்வையாளர்களை வரவேற்க்க விரிவான ஏற்பாடுகள் செய்யப்பட்டன. தொழில்நுட்பங்கள், உற்பத்தி பொருட்கள் மற்றும் உன்னத வசதிகள் பார்வையாளர்களின் நன்மைக்காக காட்சிப்படுத்தப்பட்டு விளக்கமளிக்கப்பட்டன. பள்ளி மற்றும் கல்லூரி மாணவர்கள், ஆசிரியர்கள், தொழில் முனைவோர் மற்றும் பொதுமக்கள் ஆகியோர் உட்பட 7,900 க்கும் அதிகமானோர் இந்த வளாகத்தை மிகவும் ஆர்வத்துடன் பார்வையிட்டனர். அவர்கள் தற்போது ஆய்வுகூடங்கள் மற்றும் தொழில்நுட்பங்கள் உருவாக்கிய பன்முக ஆராய்ச்சி மேம்பாட்டு திட்டங்களை நேரில் கண்டு, விஞ்ஞானி மற்றும் தொழில்நுட்ப ஊழியர்களுடன் ஆர்வத்துடன் கலந்துரையாடினர். பார்வையாளர்கள் உன்னிப்பாக ஆர்வம் காட்டினர்.
பாதுகாப்பு அமைச்சகம்
மிஷன் சாகர்: ஐஎன்எஸ் கேசரி கப்பல் செஷல்சில் உள்ள விக்டோரியா துறைமுகத்தைச் சென்றடைந்தது
மிஷன் சாகரின் ஒரு பகுதியாக, இந்திய கடற்படைக் கப்பலான கேசரி, செஷல்சில் உள்ள விக்டோரியா துறைமுகத்தை ஜூன் 7-ம் தேதியன்று சென்றடைந்தது. கொவிட்-19 பெருந்தொற்று காலத்தில், நட்பு நாடுகளுக்கு இந்திய அரசு உதவி வருகிறது. இதனையொட்டி செஷல்ஸ் நாட்டு மக்களுக்கு, கொவிட் தொடர்பான அத்தியாவசிய மருந்துகளை ஐஎன்எஸ் கேசரி கப்பல் எடுத்துச் சென்றுள்ளது. இதனை அலுவலக ரீதியாக, செஷல்ஸ் நாட்டு அரசு அதிகாரிகளிடம் ஒப்படைக்கும் நிகழ்வு ஜூன் 7-ம் தேதி நடைபெற்றது.
கொவிட்-19 பெருந்தொற்று மற்றும் அது தொடர்பான சிக்கலான பிரச்சனைகளை எதிர்த்துப் போராடும் நிலையில், இருநாடுகளுக்கும் இடையே சிறப்பான உறவுகளை “மிஷன் சாகர்” கட்டமைக்கிறது.
-----
(Visitor Counter : 219
பிரதமர் அலுவலகம்
இத்தாலி பிரதமர் மாண்புமிகு திரு மரியோ திராகியுடன் பிரதமர் திரு நரேந்திர மோடி தொலைப்பேசியில் உரையாடல்
இத்தாலி பிரதமர் மாண்புமிகு திரு மரியோ திராகியுடன் பிரதமர் திரு நரேந்திர மோடி தொலைப்பேசி மூலம் இன்று உரையாடினார்.
ஆப்கானிஸ்தானின் சமீபத்திய நிகழ்வுகள் குறித்தும், பிராந்தியம் மற்றும் உலக அளவில் அவற்றின் தாக்கங்கள் குறித்தும் இரு தலைவர்கள் விவாதித்தனர்.
காபூல் விமான நிலையத்தில் நேற்று நடைபெற்ற மோசமான பயங்கரவாத தாக்குதலுக்கு கடும் கண்டனம் தெரிவித்த இரு பிரதமர்களும், சிக்கித் தவிக்கும் மக்களை பாதுகாப்பாக வெளியேற்றுவதற்கான தேவை குறித்தும் வலியுறுத்தினர்.
ஆப்கானிஸ்தான் நிகழ்வுகளை அடுத்து எழுந்துள்ள மனிதநேய நெருக்கடி மற்றும் நீண்டகால பாதுகாப்பு விஷயங்களை எதிர்கொள்ள ஜி20 உள்ளிட்ட சர்வதேச ஒத்துழைப்பை அவர்கள் வலியுறுத்தினர்.
பருவநிலை மாற்றம் ஜி20 செயல்திட்டம் உள்ளிட்ட இதர முக்கிய விஷயங்களையும் இரு தலைவர்கள் விவாதித்தனர். காப்-26 போன்ற எதிர்வரும் பல்முனை நிகழ்ச்சிகள் குறித்த தங்களது கருத்துக்களை அவர்கள் பகிர்ந்து கொண்டனர்.
ஜி20 விவாதங்களை செயல்திறன் மிக்க வகையில் வழிநடத்துவதில் இத்தாலியின் துடிப்புமிக்க தலைமையை பிரதமர் பாராட்டினார்.
குறிப்பாக ஆப்கானிஸ்தான் நிலைமை உள்ளிட்ட இருதரப்பு மற்றும் சர்வதேச விஷயங்களில் தொடர்ந்து தொடர்பில் இருக்க இரு தலைவர்களும் சம்மதித்தனர்.
பிரதமர் அலுவலகம்
கல்வித் துறை செயல்பாடுகள் குறித்து பிரதமர் மோடி ஆய்வு
கல்வித் துறை தொடர்பான பிரச்சினைகள் குறித்தும், தேசியக் கல்விக் கொள்கை உள்ளிட்ட சீர்திருத்தங்கள் குறித்தும் பிரதமர் திரு நரேந்திர மோடி இன்று ஆய்வு நடத்தினார். கல்வித் துறையில் தொழில்நுட்பத்தைப் பயன்படுத்துவது குறித்து இந்த ஆலோசனையில் முக்கியத்துவம் தரப்பட்டது. கற்றல் திறனை மேம்படுத்துதல், கல்விக்கான இணையதளம், ஆன்லைன் வகுப்புகள், பிரத்யேகமான சேனல்களில் வகுப்புகளுக்கு ஏற்ற வகையில் நிகழ்ச்சிகள் ஒளிபரப்பு போன்ற வகைகளில் தொழில்நுட்பங்களை பயன்படுத்துதல் ஆகியவை குறித்தும் முக்கியமாக விவாதிக்கப்பட்டது.
எல்லோருக்கும் தரமான கல்வி கிடைக்க வகை செய்தல், ஆரம்பக் கல்வியின் தரத்தை மேம்படுத்துதல், பல மொழிகளில் கவனம் செலுத்தும் வகையில் தேசிய அளவிலான பாடத் திட்டங்கள் அமல் செய்தல், 21 ஆம் நூற்றாண்டுக்குத் தேவையான தொழில் திறன்களை வளர்த்தல், விளையாட்டு, கலை, சுற்றுச்சூழல் விஷயங்கள் ஆகியவற்றை ஒருங்கிணைத்தல் ஆகியவற்றிலும் கவனம் செலுத்த வேண்டும் என்று வலியுறுத்தப்பட்டது. பள்ளிக்கூடங்கள் மற்றும் உயர்கல்வி நிலையில் பல்வேறு வழிமுறைகளில் தொழில்நுட்ப செயல்பாடுகளை ஊக்குவித்தல் பற்றியும் பேசப்பட்டது. ஆன்லைன் முறையில் கற்பித்தல், தொலைக்காட்சி சேனல்கள், வானொலி, மூலமான கல்வி ஆகியவை பற்றியும் வலியுறுத்தப்பட்டது. உலக அளவிலான தரத்துக்கு இணையாக இருக்கும் வகையில் இந்தியாவின் கல்வி முறையை மாற்றி அமைக்கும் வகையில் சீர்திருத்தங்கள் செய்வது குறித்தும், பங்கேற்புடன் கூடியதாக, பயன்தரக் கூடியதாக, இந்திய கலாச்சாரம் மற்றும் மாண்புகளை வலியுறுத்துவதாக புதிய சீர்திருத்தங்கள் அமைய வேண்டும் என்றும் குறிப்பிடப்பட்டது. குழந்தைப் பருவத்தில் கவனித்தல் மற்றும் கல்வி, அடிப்படை எழுத்தறிவு மற்றும் எண்ணறிவு, சமகாலத்தைய கற்பித்தல் கலைகளை ஏற்றுக் கொள்ளுதல், இந்தியாவின் பன்முகக் கலாச்சார மற்றும் மொழி வளங்களைப் பாதுகாத்தல் ஆகியவை குறித்தும், முன்கூட்டியே தொழிற்கல்வி கற்பதில் சிறப்பு கவனம் செலுத்தும் வகையிலும் இருக்க வேண்டும் என்றும் வலியுறுத்தப்பட்டது.
எல்லோருக்கும் தரமான கல்விக்கான வசதிகள் கிடைப்பதை உறுதி செய்து `அறிவுத் திறனில் உலக அளவில் வல்லமை மிக்க' இந்தியாவை உருவாக்குவதற்காக, துடிப்பான அறிவார்ந்த சமூகத்தை உருவாக்கும் வகையில் கல்வித் துறை சீர்திருத்தங்களை ஏற்படுத்த முடிவு செய்யப்பட்டது.
இந்த அனைத்து இலக்குகளையும் எட்டுவதற்கும், செம்மையான கல்வி நிர்வாகத்தை உறுதி செய்வதற்கும், செயற்கைப் புலனறிதல் உள்ளிட்ட தொழில்நுட்பப் பயன்பாடுகள் ஊக்குவிக்கப்படும் என்றும் கூட்டத்தில் தெரிவிக்கப்பட்டது.
PIB Headquarters
இந்திரா காந்தி திறந்தவெளிப் பல்கலைக்கழகத்தின் மதுரை வளாகத்தில் இணைய-சேவை மையம் திறப்பு
இந்திரா காந்தி தேசிய திறந்தவெளிப் பல்கலைக்கழகத்தின்  மதுரை வளாகத்தில் இணைய-சேவை மையம் இன்று தொடங்கப்பட்டுள்ளது. டிஜிட்டல் இந்தியா இயக்கத்தின் பகுதியாக, தொலைதூரக் கல்வி பயிலும் மாணவர்களுக்கு எளிமையான சேவை அளிப்பதற்காக இந்த மையம் திறக்கப்பட்டுள்ளது.
மேலும், உன்னத பாராத் திட்டத்தின் பகுதியாக இக்னோ மதுரை மண்டலமையமும் தன் அறக்கட்டளையும் இனைந்து “பெண்களுக்கு அதிகாரமளித்தல் மற்றும் சமூக வளர்ச்சியில் அவர்களது உரிமைகள்” என்ற தலைப்பில் ஒரு நாள் பயிலரங்கினை நடத்தின. இந்த பயிலரங்கு அரசு சார அமைப்புகளின் நன்மைக்காக மதுரையில் நடத்தப்பட்டது.
இந்த விழாவில் பேசிய மதுரை மாவட்ட ஆட்சியர், திரு. கே. வீர ராகவா ராவ், சமூக வளர்ச்சிக்குத் திறந்தவெளிக் கல்வியும், தொலைதூரக் கல்வியும் எந்த அளவுக்கு முக்கியம் என்று எடுத்துரைத்தார். மேலும், வாழ்க்கை முழுவதும் தொடர்ந்து கற்றல், வாழ்க்கை கல்வி மற்றும் திறன் கல்வியின் முக்கியத்துவம் பற்றிக் கூறினார். சமூக மாற்றத்திற்கு கலாச்சார அறிவுடன் கூடிய பெண் கல்வியை ஊக்குவிக்க இந்த நிகழ்ச்சியில் பங்கேற்றுள்ள பெண்கள் அடி மட்ட அளவில் பணிபுரிய வேண்டும் என்று அவர் கேட்டுக்கொண்டார்.
இக்னோ மதுரை மண்டல மையத்தின், மூத்த மண்டல இயக்குநர் டாக்டர். எம். சண்முகம், தன் அறக்கட்டளை, மதுரையின் நிர்வாக இயக்குநர் திரு. எம். பி. வாய்மாலை உள்ளிட்ட பிரமுகர்களும் இந்த நிகழ்ச்சியில் பங்கேற்றனர்.
`
(Visitor Counter : 88
PIB Headquarters
பி.எஸ்.என்.எல் துறைமுகம் தொலைபேசி இணைப்பகத்தில் தீ விபத்து
பி.எஸ்.என்.எல் சென்னை தொலைபேசியின் துறைமுகம் தொலைபேசி இணைப்பகத்தில் இன்று  அதிகாலை ஐந்து மணியளவில் மிகப்பெரிய தீ விபத்து ஏற்பட்டது.
இந்த விபத்தில் 29,000 தொலைபேசி இணைப்புகள் பாதிப்புக்கு உள்ளாகி இருக்கிறது. தமிழக அரசின் இ-சேவையும் இந்த விபத்தில் பாதிக்கப்பட்டுள்ளது. மீட்புப் பணிகள் தீவிரமாக மேற்கொள்ளப்பட்டு வருகின்றன. பி.எஸ்.என்.எல் சென்னை தொலைபேசி, பெருமுயற்சியுடன் சேவையை மீண்டும் வழங்க ஒரு வாரம் தேவைப்படும் என்று நம்பப்படுகிறது. சேவையில் ஏற்பட்டுள்ள இடையூறுக்கு சென்னை தொலைபேசி வருத்தம் தெரிவிக்கிறது. தீ விபத்துக்கான காரணம் இன்னும் உறுதி செய்யப்படவில்லை என்று பி.எஸ்.என்.எல் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 120 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 120 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.74 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770811
புள்ளியியல் மற்றும் திட்ட அமலாக்கம் அமைச்சகம்
2020 அக்டோபர் மாதத்திற்கான நுகர்வோர் விலைக் குறியீட்டு எண்கள் வெளியீடு
புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம், 2012=100 என்ற அடிப்படையில் கிராமப்புறம், நகர்ப்புறம், மற்றும் இரண்டும் இணைந்தவற்றுக்கான 2020 ஆம் ஆண்டின் அக்டோபர் மாதத்திற்கான நுகர்வோர் விலை குறியீட்டு எண்களை வெளியிட்டுள்ளது. அகில இந்திய மற்றும் அனைத்து மாநிலங்கள்/யூனியன் பிரதேசங்களுக்கான துணைக் குழுக்கள் மற்றும் குழுக்களுக்கான நுகர்வோர் விலை குறியீடும் வெளியிடப்பட்டுள்ளது.
1114 நகர்ப்புற சந்தைகளில் இருந்தும், 1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினரால், விலை குறித்த புள்ளி விவரங்கள் வாராந்திர பதிவேட்டில் சேகரிக்கப்படுகின்றன. கடந்த அக்டோபர் மாதத்தில், 98.1% கிராமங்கள் மற்றும் 97.9% வீத நகர்ப்புற சந்தைகளில் இருந்து விலை விவரங்களை என்எஸ்ஓ சேகரித்தது. அவற்றில் 84.3% வீத கிராமங்கள் மற்றும் 89.3% நகர்ப்புற சந்தைகளின் விலைகள் வெளியிடப்பட்டுள்ளன.
அகில இந்திய பணவீக்க விகிதம் புள்ளி விவரம் அடிப்படையில் வெளியிடப்பட்டுள்ளன.
இவற்றை கீழேயுள்ள இணைப்பில் விரிவாகக் காணலாம்:
https://pib.gov.in/PressReleasePage.aspx?PRID=1672309
அறிவியல் மற்றும் தொழில்நுட்பத்துறை
சூரிய வானிலை முன்னறிவிப்புகளை மேம்படுத்த உதவும் முக்கிய கண்டுபிடிப்பை இந்திய விஞ்ஞானிகள் செய்துள்ளனர்
சூரிய மண்டலத்தில் சிதறி உள்ள காந்தப்புலங்கள் அல்லது செயல்பாட்டில் உள்ள பகுதிகளை ஆராயும் வானியலாளர்கள், சூரியனின் பகுதியிலுள்ள காந்தப் புலன்களின் மாறும் அமைப்பு ஒளி உமிழ்வு ஏற்படுவதை தீர்மானிக்கும் என கண்டறிந்துள்ளனர்.
பூமியில் மின்சாரம் மற்றும் தகவல் தொடர்பு அமைப்புகள் மற்றும் விண்வெளியில் உள்ள செயற்கைக்கோள் அமைப்புகளை பாதிக்கும் சூரிய வானிலை முன்னறிவிப்புகளை மேம்படுத்த இந்த புரிதல் உதவும் என்று எதிர்பார்க்கப்படுகிறது.
இந்திய அரசின் அறிவியல் மற்றும் தொழில்நுட்ப துறையின் தன்னாட்சி பெற்ற நிறுவனமான பெங்களூருவில் உள்ள இந்திய வானியற்பியல் நிறுவனத்தை சேர்ந்த டாக்டர் வேமா ரெட்டி இந்த தனித்துவமான நிகழ்வை முதலில் கண்டறிந்தார்.
விண்வெளியில் நாசாவின் சோலார் டைனமிக்ஸ் ஆய்வகத்தால் ஒவ்வொரு 12 நிமிடங்களுக்கும் எடுக்கப்பட்ட சூரியனின் காந்த மற்றும் கரோனல் படங்களை அடிப்படையாகக் கொண்ட இந்த வானியல் நிகழ்வை விஞ்ஞானிகள் ஆய்வு செய்தனர்.
ஆய்வின் முடிவுகள் ராயல் அஸ்ட்ரானமிகல் சொசைட்டியின் மன்த்லி நோடீசஸ் சஞ்சிகையில் வெளியிடப்பட்டுள்ளது.
வெளியிட்டு இணைப்பு: https://doi.org/10.1093/mnras/stab2401
மேலதிக விவரங்களுக்கு, டாக்டர் பி வேமா ரெட்டியை  தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1764677
-----
(Visitor Counter : 136
பிரதமர் அலுவலகம்
பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி அறிந்து பிரதமர் கவலை தெரிவித்துள்ளார்
பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி அறிந்து பிரதமர் திரு நரேந்திர மோடி ஆழ்ந்த கவலை தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது;
“பிரேசிலியாவில் அரசு நிறுவனங்களுக்கு எதிரான வன்முறை மற்றும் சேதம் விளைவித்தல் பற்றிய செய்தி ஆழ்ந்த கவலை அளிக்கிறது. ஜனநாயக மரபுகள் அனைவராலும் மதிக்கப்பட வேண்டும். பிரேசிலிய நிர்வாகத்திற்கு எங்களின் முழுமையான ஒத்துழைப்பை நாங்கள் தெரிவிக்கிறோம்”
பிரதமர் அலுவலகம்
அய்யா வைகுண்ட சுவாமிகளுக்கு பிரதமர் மரியாதை செலுத்தினார்
அய்யா வைகுண்ட சுவாமிகளின் பிறந்த நாளான இன்று பிரதமர் திரு நரேந்திர மோடி அவருக்கு தமது மரியாதைகளை செலுத்தினார்.
“சிறந்த சிந்தனைவாதியும், 19-ம் நூற்றாண்டின் சமுக சீர்திருத்தவாதியுமான அய்யா வைகுண்ட சுவாமிகளின் பிறந்த நாளான இன்று அவருக்கு எனது மரியாதைகளை செலுத்துகிறேன்.
அவரது போதனைகள் சமூக தடைகளை எதிர்கொள்ள சமுதாயத்திற்கு உதவியதோடு, மக்களை ஒன்றிணைத்தது.
சமத்துவத்திற்கு அவரளித்த முக்கியத்துவம் நமக்கு தொடர்ந்து ஊக்கமளிக்கும்,” என்று டிவிட்டர் பதிவொன்றில் பிரதமர் கூறியுள்ளார்.
------
(
ரெயில்வே அமைச்சகம்
2021 நிதிநிலை அறிக்கை இந்திய ரயில்வேக்கு வரலாற்று சிறப்புமிக்கதாக அமைந்துள்ளது: அமைச்சர் திரு பியூஷ் கோயல்
மத்திய ரயில்வே, வர்த்தகம் மற்றும் தொழில் நுகர்வோர் விவகாரங்கள் உணவு மற்றும் பொது விநியோக அமைச்சர் பியூஷ் கோயல் காணொலி வாயிலாக இன்று  உரையாற்றினார்.
இந்திய ரயில்வே தொடர்பாக நிதிநிலை அறிக்கையில் வெளியிடப்பட்டுள்ள அறிவிப்புகள் குறித்து பேசிய அவர், “2021 நிதிநிலை அறிக்கை, இந்திய ரயில்வேக்கு வரலாற்று சிறப்பு மிக்கதாக விளங்குகிறது. இந்திய ரயில்வேயில் உள்கட்டமைப்புத் திட்டங்களுக்கு முக்கியத்துவம் வழங்கப்பட்டுள்ளது. இந்திய ரயில்வேக்கு ஒதுக்கப்பட்டுள்ள மூலதன செலவு பொருளாதாரத்தை ஊக்குவிக்கவும் தற்சார்பு இந்தியாவை நோக்கி இந்திய ரயில்வேயை வழிநடத்தவும் உந்துசக்தியாக இருக்கும்”, என்று கூறினார்.
இந்திய ரயில்வேயின் மேலாண்மைக்கான தாரக மந்திரம் குறித்து பேசிய திரு கோயல், “முன்னுரிமைகளை வழங்கி, வளங்களை பிரித்தளித்து, திட்டங்களை விரைவாக முடிவடையச் செய்வதே இந்திய ரயில்வேயின் மேலாண்மைக்கான தாரகமந்திரமாகும்”, என்று குறிப்பிட்டார்.
இந்திய ரயில்வேக்கு 2021-22 நிதிநிலை அறிக்கையில் வழங்கப்பட்டுள்ள ரூ. 1,10,055 கோடி தொகையில் ரூ. 1,07,100 கோடி மூலதன செலவிற்காக ஒதுக்கப்பட்டுள்ளது.
2020-21 நிதிநிலை மதிப்பீடுகளை விட ஒட்டுமொத்த நிதி ஒதுக்கீடு ரூ. 37,050 கோடி  அதிகமாகும். பெருந்தொற்று காலத்திலும் இந்திய ரயில்வேயின் உள்கட்டமைப்பு திட்டங்கள் முடுக்கிவிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695190
-----
(Visitor Counter : 140
நிதி அமைச்சகம்
குறு, சிறு மற்றும் நடுத்தர தொழில்களை வலுப்படுத்த மத்திய அரசு பல்வேறு நடவடிக்கைகளை எடுத்து வருகிறது
குறு, சிறு மற்றும் நடுத்தர தொழில்களை வலுப்படுத்த மத்திய அரசு பல்வேறு நடவடிக்கைகளை எடுத்துள்ளது. ரூ.1 கோடி வரை 59 நிமிடங்களில் கடன் அனுமதி வழங்குவதற்கான திட்டம் துவக்கப்பட்ட நிலையில், ஜிஎஸ்டி-யில் பதிவு செய்யப்பட்ட சிறு, குறு நிறுவனங்களுக்கான ரூ.1 கோடி ஊக்கக் கடன் அளிப்புக்கு இரண்டு சதவீதம் வரை வட்டி தள்ளுபடி செய்யப்படும்.
அரசு சார்ந்த நிறுவனங்கள் அனைத்தும் 25 சதவீத பொருட்களை சிறு,குறு தொழில் நிறுவனங்களிடம் இருந்து கொள்முதல் செய்யும். இவற்றில் குறைந்தபட்சம் 3 சதவீதமாவது பெண்களால் நடத்தப்படும் சிறு, குறு தொழில் நிறுவனங்களிடம் இருந்து கொள்முதல் செய்யப்படும்.
இரண்டாண்டுகளுக்கு முன் தொடங்கப்பட்ட மத்திய அரசின் ஈ-சந்தை திட்டம் மத்திய அரசின் பொதுத் துறை நிறுவனங்களுக்கு நீடிக்கப்பட்டுள்ளது.
தற்போதுள்ள தொழிற்சாலைகள் கொள்கை மற்றும் மேம்பாட்டுத் துறை என்பது தொழில்கள் மேம்பாடு மற்றும் உள்முக வர்த்தகத் துறை எனப் பெயர்மாற்றம் செய்யப்பட்டுள்ளது என்ற தகவல்களை பட்ஜெட் உரையில் திரு பியூஷ் கோயல் தெரிவித்தார்.
விவசாயத்துறை அமைச்சகம்
இமயமலையில் புதுமையான குளிர் பிரதேச மாநாடு: ஜம்மு-காஷ்மீரின் பொருளாதார வளர்ச்சிக்கு வழிவகுக்கும் என்.சி.சி.டி
குளிர் பிரதேச மேம்பாட்டுக்கான தேசிய மையம் தலைமையிலான வேளாண்மை மற்றும் விவசாயிகள் நல அமைச்சகம், நாடு முழுவதும் குளிர் பிரதேச தொழில் முனைவோருக்கு விழிப்புணர்வை ஏற்படுத்துவதற்கான தனது அர்ப்பணிப்பு பணியைத் தொடர்கிறது. ஜம்மு-காஷ்மீர் யூனியன் பிரதேசத்தில் ஏற்பாடு செய்யப்பட்ட அவர்களின் சமீபத்திய முயற்சியான இந்தியா குளிர் பிரதேச மாநாட்டின் மகத்தான வெற்றி அவர்களின் அசைக்க முடியாத அர்ப்பணிப்புக்கு சான்றாக திகழ்கிறது.
தலைமைச் செயலாளர் டாக்டர் அருண் குமார் மேத்தா மற்றும் ஆளுநரின் ஆலோசகர் திரு ராஜீவ் ராய் பட்நாகர் போன்றவர்கள் உட்பட சுமார் 400 பிரதிநிதிகள் கலந்து கொண்ட இந்த மாநாடு ஆக்கபூர்வமான உரையாடல் மற்றும் அறிவு பரிமாற்றத்திற்கான தளமாக செயல்பட்டது.
செப்டம்பர், 20 அன்று நடந்த இந்தக் கூட்டத்தில் பேசிய தலைமைச் செயலாளர் டாக்டர் அருண் குமார் மேத்தா, இந்த முக்கியமான மாநாட்டை ஸ்ரீநகரில் நடத்துவதை பாராட்டினார், மேலும் விவசாயிகளுக்கு பயனளிக்கும் வகையில் பள்ளத்தாக்கில் உள்ள சிஏ பதப்படுத்துதல் அமைப்புகளின் திறனை அதிகரிக்க வலியுறுத்தினார்.
இணைச் செயலாளர்  திரு பிரிய ரஞ்சன் பேசிய போது, நீடித்த குளிர் பிரதேசத்தின் முக்கியத்துவம் குறித்தும், எரிசக்தி, தொழில்நுட்பம், பருவ நிலை ஆகியவற்றில் கவனம் செலுத்துவதன் மூலம் குளிர் பிரதேச துறையின் வளர்ச்சியை தேசிய குளிர் பிரதேச மேம்பாட்டு மையம் எவ்வாறு முன்னெடுத்துச் செல்கிறது என்பது குறித்தும் குறிப்பிட்டார்.
இமயமலைப் பகுதியில் நிலையான குளிர் பிரதேச மேம்பாட்டின் அவசியத்தை எடுத்துரைத்தார். விரிவான வழிகாட்டுதல்களை நிறுவுவதிலும், விரிவான ஆய்வுகள், விழிப்புணர்வு பிரச்சாரங்கள் மற்றும் திறன் வளர்ப்பு முன்முயற்சிகளை செயல்படுத்துவதிலும் ஏற்பட்டுள்ள முன்னேற்றங்களை அவர் சுட்டிக்காட்டினார். வளர்ந்து வரும் உலகளாவிய மக்கள்தொகை காரணமாக வளங்கள் அச்சுறுத்தலுக்கு உள்ளாகும் உலகில் நாம் எதிர்கொள்ளும் சவால்களைக் கருத்தில் கொண்டு இந்த ஒருங்கிணைந்த முயற்சிகள் முக்கியமானவை என்று அவர் குறிப்பிட்டார்.
குளிர் பிரதேசப்பகுதிகளின் தொழிலில் நிகழும் உலகளாவிய மாற்றங்களுக்கு ஏற்ப அணுகுமுறையைக் கொண்ட உள்ளூர் விவசாயிகள், நிறுவனங்களின் நலனுக்காக இந்த நிகழ்வை காஷ்மீரில் வருடாந்திர நிகழ்வாக நடத்துமாறு அவர் கேட்டுக்கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
213.20 கோடி 94.33 கோடி 2-வது தவணை மற்றும் 16.54 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 19,35,814 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 55,114 கொவிட் சிகிச்சை பெறுபவர்கள் எண்ணிக்கை 0.12 சதவீதமாக உள்ளது.
குணமடைந்தோர் விகிதம் தற்போது 98.69 சதவீதம்
கடந்த 24 மணி நேரத்தில் 8,414 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,73,430 என அதிகரித்துள்ளது.
கடந்த 24 மணி நேரத்தில் 6,809 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.71 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,20,820 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1856589
தகவல் மற்றும் ஒலிபரப்பு அமைச்சகம்
கேன்ஸ் திரைப்பட சந்தையில் முதல் கவுரவத்திற்குரிய நாடாக இந்தியா தேர்வு
ஆர் மாதவன் தயாரித்த உலகப் பிரசித்திப்பெற்ற ராக்கெட்ரி திரைப்படம் 75-வது கேன்ஸ் திரைப்படவிழாவில் இடம் பெறுகிறது
பிரான்சில் நடைபெறவுள்ள 75-வது கேன்ஸ் திரைப்படவிழாவின் இடையே நடைபெறும் மார்சே டு பிலிம் எனப்படும் திரைப்பட சந்தையில், அதிகாரபூர்வ ‘கவுரவத்திற்குரிய நாடு’ அந்தஸ்து இந்தியாவிற்கு வழங்கப்பட்டிருப்பதாக மத்திய தகவல் ஒலிபரப்புத்துறை அமைச்சர் திரு அனுராக் தாக்கூர் இன்று அறிவித்துள்ளார். இந்த முடிவு குறித்து விளக்கியுள்ள அமைச்சர், “மார்சே டு பிலிம் திரைப்படசந்தையில், அதிகாரபூர்வ ‘கவுரவத்திற்குரிய நாடு’அந்தஸ்து வழங்கப்படுவது இதுவே முதல்முறை என்றும், இனி வரும் ஆண்டுகளிலும் இந்த சிறப்புக் கவனம் தொடர்வதோடு, வருங்காலங்களில் பல்வேறு நாடுகள் இத்தகைய சிறப்பைப் பெறும்” என்றும் தெரிவித்துள்ளார். பிரான்சும். இந்தியாவும் தங்களுக்கு இடையே தூதரக உறவு ஏற்பட்டதன் 75-வது ஆண்டில் அடியெடுத்து வைத்திருப்பதோடு பிரதமரின் பாரீஸ் பயணம் மற்றும் அந்நாட்டு அதிபர் மேக்ரனுடனான அவரது சந்திப்பு, போன்றவற்றுக்கு இடையே இது மிகுந்த முக்கியத்துவம் பெறுகிறது. இத்தகைய ராஜ்ஜிய பின்னணியில், கேன்ஸ் திரைப்படவிழாவில் மார்சே டு பிலிம் சந்தையில் ‘கவுரவத்திற்குரிய நாடு’ என இந்தியா தேர்ந்தெடுக்கப்பட்டுள்ளது.
மார்சே டு பிலிம்ஸ் தொடக்க நாள் இரவில், கவனம் பெறும் நாடாக இந்தியா இடம் பெறுவது உறுதி செய்யப்பட்டிருப்பது நாட்டிற்கு கிடைத்த கவுரவம் என்று திரு தாக்கூர் தெரிவித்துள்ளார். மெஜஸ்டிக் கடற்கரையில், ஏற்பாடு செய்யப்பட்டுள்ள இந்த நிகழ்ச்சியில் இந்தியா கவனம் பெறுவதோடு, அதன் திரைப்படம், அதன் கலாச்சாரம் மற்றும் பாரம்பரியம் போன்றவையும் கவனம் பெற உள்ளன. இந்த நிகழ்ச்சியில் இந்திய பேண்டு வாத்திய பாடல் குழுவின் சிறப்பு நிகழ்ச்சிகளுடன் கிராமிய இசை மற்றும் வாணவேடிக்கைகளும் இடம் பெற உள்ளன. மேலும் இந்த நிகழ்ச்சியில் பங்கேற்பவர்களுக்கு இந்திய மற்றும் பிரெஞ்ச் உணவுகளும் வழங்கப்படுவது மேலும் சிறப்பு சேர்ப்பதாக அமையும்.
இந்த நிகழ்ச்சியின் மற்றொரு சிறப்பு அம்சமாக திரு ஆர் மாதவன் தயாரித்த திரைப்படமான “ராக்கெட்ரி” கேன்ஸ் திரைப்படவிழாவில் இம்முறை இந்தியாவின் சார்பில், இடம் பெறுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822689
----
(Visitor Counter : 150
பிரதமர் அலுவலகம்
இந்தியா – ஆஸ்திரேலியா இணையவழி உச்சிமாநாடு
இந்தியா-ஆஸ்திரேலியா இடையே காணொலி வாயிலான இரண்டாவது உச்சிமாநாடு 2022 மார்ச் 21 ஆம் தேதி நடைபெறவுள்ளது. இதில் பிரதமர் திரு நரேந்திர மோடி, ஆஸ்திரேலிய பிரதமர் திரு ஸ்காட் மோரிசன் பங்கேற்று உரையாற்றவுள்ளனர். கடந்த 2020 ஆம் ஆண்டு ஜூன் 4 ஆம் தேதி நடைபெற்ற வரலாற்றுச் சிறப்புமிக்க முதலாவது காணொலி காட்சி மூலமான உச்சிமாநாட்டைத் தொடர்ந்து தற்போது மீண்டும் நடைபெறவுள்ளது.
இரு நாடுகளுக்கு இடையே சிறப்பு கவனத்துடன் மேற்கொள்ளப்பட்ட பல்வேறு முன்னெடுப்புகளின் செயலாக்கம் குறித்து இருதலைவர்களும் காணொலி வாயிலான உச்சிமாநாட்டில் விவாதிக்கவுள்ளனர். இது இந்தியா-ஆஸ்திரேலியா இடையே பல்வேறு துறைகளில் புதிய முன்னெடுப்புகள் மற்றும் ஒத்துழைப்பை மேம்படுத்துவதற்கு வழிவகுக்கும்.
வர்த்தகம், குடிபெயர்வு, கல்வி உள்ளிட்ட துறைகளில் இணைந்து ஒத்துழைத்து செயல்படுவதை உறுதி செய்ய வேண்டும் என்று தலைவர்கள் எதிர்நோக்கியுள்ளனர்.
பிராந்திய மற்றும் சர்வதேச விவகாரங்களில் பரஸ்பர அக்கறை குறித்தும் தலைவர்கள் விவாதிக்கவுள்ளனர். இருதரப்பு உறவு, பிராந்திய மற்றும் சர்வதேச விவகாரங்களில் ஒத்துழைப்பு ஆகியவற்றின் முக்கியத்துவத்தை எடுத்துரைப்பதாக இந்த உச்சிமாநாடு இருக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பஞ்சாயத்துராஜ் அமைப்புகள் பிரதமர் நரேந்திர மோடியின் மக்கள் நலத் திட்டங்களின் அவசியத் தூதுவர்கள் என மத்திய அமைச்சர் டாக்டர் ஜிதேந்திர சிங் கூறியுள்ளார்
பஞ்சாயத்து ராஜ் அமைப்புகள் மற்றும் அவற்றின் பிரதிநிதிகள் பிரதமர் நரேந்திர மோடியின் நலத்திட்டங்களின் அத்தியாவசியத் தூதர்கள் என்று மத்திய அமைச்சர் டாக்டர் ஜிதேந்திர சிங் கூறியுள்ளார். கடந்த 8 ஆண்டுகளில் பிரதமர் நரேந்திர மோடி அறிமுகப்படுத்திய ஏழைகள் மற்றும் நலத்திட்டங்கள் ஒவ்வொன்றின் பலனையும், கடைசி வரிசையில் உள்ள கடைசி மனிதர் வரை, அடிமட்டத்தில் கொண்டு சேர்ப்பதில் பஞ்சாயத்து அமைப்புகளின் தேர்ந்தெடுக்கப்பட்ட பிரதிநிதிகளுக்கு தனிப் பங்கு உள்ளது என அவர் கூறியுள்ளார்.
உத்தரப்பிரதேச மாநில பஞ்சாயத்து ராஜ் அமைச்சர் சவுத்ரி பூபிந்தர் சிங் முன்னிலையில் பஞ்சாயத்து ராஜ் அமைப்புகளின் பிரதிநிதிகள் கூட்டத்தில் உரையாற்றிய டாக்டர் ஜிதேந்திர சிங், தொடக்கத்தில் இருந்தே, பிரதமர் நரேந்திர மோடி அதிகாரமளித்தலுக்கு முன்னுரிமை அளித்து வருகிறார். ஏழு தசாப்தங்களுக்குப் பிறகு முதன்முறையாக ஜம்மு காஷ்மீரில் மாவட்ட கவுன்சில்களின் தேர்தலை பிரதமர் மோடி நடத்தியதையும், மாநிலத்தில் சில எதிர்க்கட்சிகளின் எதிர்ப்பையும் மீறி பஞ்சாயத்து தேர்தல்களை முன்னெடுத்துச் சென்றதயும் அவர் நினைவு கூர்ந்தார்.
பிரதமரின் வீட்டு வசதித் திட்டம், உஜ்வாலா திட்டம், பிரதமரின் ஏழைகள் நலவாழ்வு திட்டம், பிரதமரின் உழவர் நிதி, தூய்மை இந்தியா திட்டம் போன்ற திட்டங்களின் பலன்களைப் பெறுவதற்கு தகுதியான எந்தவொரு குடிமகனும் விடுபடாமல் இருப்பதை உறுதி செய்வது உள்ளாட்சி அமைப்புகளின் பொறுப்பாகும் என்று அவர் கூறினார்.
பயனாளிகளுக்கு 100 சதவீதம் பாதுகாப்பு அளிக்க வேண்டும் என்றும், பிரதமர் மோடி அறிமுகப்படுத்திய மக்கள், ஏழைகள் நலத் திட்டங்கள் குறித்து முழுமையான விழிப்புணர்வு ஏற்படுத்த வேண்டும் என்றும் அமைச்சர் கேட்டுக்கொண்டார்.
ஏழைகளின் நலனுக்கான ஒவ்வொரு திட்டத்திலிருந்தும் யாரும் பின்தங்கியிருக்கக் கூடாது என்பதை உறுதிப்படுத்த, மாவட்ட நிர்வாகத்துடன் நெருக்கமான ஒருங்கிணைப்புடன் பணியாற்றுமாறு பஞ்சாயத்து பிரதிநிதிகளை டாக்டர் ஜிதேந்திர சிங் அறிவுறுத்தினார். செறிவூட்டல் இலக்கை அடைய உதவும் வகையில், திட்டத்தின் ஒவ்வொரு பயனாளியும் குறைந்தது இரண்டு தகுதியான நபர்களைச் சேர்க்க வேண்டும் என்றும் அவர் கேட்டுக் கொண்டார்.
•••••••••••••
(Visitor Counter : 161
திறன் மேம்பாடு மற்றும் தொழில் முனைவோர் அமைச்சகம்
திறன் பயிற்சி திட்டத்தில் பெண்களின் பங்களிப்பை ஊக்குவிக்க அரசு எடுத்த நடவடிக்கைகள்
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த திறன் வளர்த்தல் மற்றும் தொழில்முனைதல்திறன் துறை இணை அமைச்சர் திரு ராஜீவ் சந்திரசேகர் கீழ்காணும் தகவல்களை அளித்தார்.
சிறந்த பொருளாதார உற்பத்தி திறனுக்காக பெண்களின் பங்கேற்பை அதிகரிக்க வேண்டும் என்ற நோக்கத்துடன், ஸ்கில் இந்தியா இயக்கத்தின் கீழ் உள்ளடக்கிய திறன் மேம்பாட்டில் அமைச்சகம் கவனம் செலுத்துகிறது.
பிரதமரின் கௌஷல் விகாஸ் திட்டம், தேசிய தொழிற்பயிற்சி ஊக்குவிப்பு திட்டம், ஜன் ஷிக்ஷன் சன்ஸ்தான், கைவினைத்திறன் பயிற்சி திட்டம் மற்றும் கைவினைப் பயிற்றுவிப்பாளர் பயிற்சி திட்டம் உள்ளிட்ட அதன் பல்வேறு திட்டங்கள் மூலம் பெண்கள் உட்பட அனைத்துப் பிரிவினருக்கும் அமைச்சகம் திறன் மேம்பாட்டுப் பயிற்சியை அளிக்கிறது.
பிரதமரின் கௌஷல் விகாஸ் திட்டத்தின் கீழ் பெண்களின் பங்கேற்பை அதிகரிக்கும் வகையில், போக்குவரத்து செலவு மற்றும் தங்குமிட வசதிகள் வழங்கப்படுகின்றன.
அமைச்சகத்தின் தலமைப் பயிற்சி இயக்குநரகம், அதன் கைவினைத்திறன் பயிற்சி திட்டத்தின் கீழ் 14,604 தொழில்துறை பயிற்சி நிறுவனங்களின் மூலம் நீண்ட கால தொழிற்பயிற்சியை வழங்கியுள்ளது. திறன் பயிற்சியில் பெண்களின் பங்கேற்பை ஊக்குவிப்பதற்காக தொழில் பயிற்சி நிறுவனங்களில் பெண்களுக்கு 30% இட ஒதுக்கீடு வழங்க அரசு ஏற்பாடு செய்துள்ளது.
கைவினைப் பயிற்றுவிப்பாளர் பயிற்சித் திட்டத்தின் கீழ், கற்பித்தல் செயல்முறையை மேம்படுத்துவதற்கான கொள்கையை அரசாங்கம் வகுத்துள்ளது. 15 மாநிலங்கள் /யூனியன் பிரதேசங்களில் உள்ள பெண்களுக்காக பிரத்யேகமாக 19 தேசிய திறன் பயிற்சி நிறுவனங்களில்  இத்திட்டம் செயல்படுத்தப் படுகிறது.
மேலும் விவரங்களுக்கு, கீழே உள்ள ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778477